‏בפרקים הקודמים...
‏הכירי את דאגלס בורק. ‏-אני לוקח פלוגת שוטרים רכובים
‏לטריטוריות הצפוניות.
‏אולי יהיה לכם קל יותר ‏להתעסק עם אדם סביר יותר.
‏הנרי? ‏-אין יותר צורך בשירותייך.
‏לא תוכל לעבוד בעבודה מאומצת לזמן מה.
‏אתם עדיין מחפשים עובדים? ‏-אני המחליף שלך.
‏ראש העיר גאוון, למה יש מישהו בכיתה שלי,
‏שטוען שהוא המורה החדש?
‏זו אינה הכיתה שלך, גברת תאצ'ר, ‏זו הכיתה של העיר.
‏תענה על השאלה שלי.
‏מכתב בתיק ההעסקה שלך הובא לתשומת לבי,
‏ולאור תוכנו, ובכן, נאלצתי להחליף אותך.
‏איזה מכתב?
‏לפי מה שכתוב פה, ‏השתמשת בהשפעה של המשפחה שלך
‏ובהבטחה לרווח כלכלי על מנת להשיג ‏את משרת ההוראה הראשונה שלך.
‏זה אישום חמור למדי.
‏זה לא נכון.
‏לטענת תומס היגינס, זה נכון.
‏הוא מפקח בתי הספר של הטריטוריות המערביות,
‏הוא יושב בקייפ פולרטון.
‏הוא היה המפקח בהמילטון לפני שעברתי לפה.
‏אם כך, נראה שהוא מהימן.
‏הוא משקר.
‏הוא נציג ממשלתי מכובד,
‏ולכן תסלחי לי אם אאמין למילה שלו ולא לשלך.
‏אם תסלחי לי.
‏זה עוד לא נגמר.
‏- בית הקפה של אביגייל -
‏זה שפל, אפילו יחסית להנרי גאוון.
‏אני בטוח שחברת הרכבת עומדת מאחורי זה.
‏ריי ויאט אינו אדם שרגיל ‏שאומרים לו מה לעשות.
‏אין ספק שגאוון בכיס של מר ויאט.
‏כל הדיבורים על הרחבת בית הספר,
‏והוא תכנן להיפטר ממני כל הזמן.
‏המכתב הזה מזויף, אליזבת.
‏אנחנו נוכיח את זה,
‏ואת תחזרי לכיתה שלך ‏בתוך זמן קצר, אני מבטיח.
‏זה לא זיוף, ג'ק.
‏אני מכירה את תומס היגינס.
‏לא היית משחדת איש בשום אופן. ‏-לא, ולא שיחדתי אותו.
‏אבל כשאימא שלי שמעה ‏שהיגינס שולח אותי מערבה,
‏היא ניסתה להשתמש בהשפעה
‏ובכסף כדי להשאיר אותי בהמילטון.
‏אבל לא קיבלת את המשרה בהמילטון.
‏לא, דחיתי את ההצעה כדי לבוא לכאן.
‏אם כך, למה היגינס כתב את המכתב?
‏נקמה. ‏-נקמה? על מה?
‏כשנפגשתי עם תומס היגינס, הוא...
‏חיזר אחריי.
‏אליזבת.
‏דחיתי אותו. ‏-כמובן.
‏וזה הכעיס אותו. ‏-פשוט לא ידעתי עד כמה.
‏הוא ודאי כתב את המכתב ‏ברגע שהתחלתי לעבוד פה.
‏אם כך, לא ידעת עליו עד עכשיו? ‏-נכון.
‏אבל עכשיו כשהמכתב התגלה...
‏לא אוכל ללמד יותר.
‏לא בהופ ואלי ולא בשום מקום אחר.
‏אם כך, תבקרי את מר תומס היגינס ‏ותגרמי לו להגיד את האמת.
‏אני צריך לקחת את האחים טייט ‏למשפט ביוניון סיטי.
‏הם כבר ברחו בעבר, כך שאני לא יכול להסתכן.
‏אבל אנחנו ניסע לקייפ פולרטון ברגע שאחזור.
‏זה מתוק מאוד מצדך, ג'ק, ‏אבל אני מוכרחה לצאת לדרך בהקדם האפשרי.
‏אחזור בסוף השבוע.
‏לא, מדובר במוניטין ובקריירה שלי.
‏התלמידים שלי חשובים לי מאוד.
‏זה לא סובל דיחוי.
‏אליזבת.
‏אני באה איתך.
‏אביגייל, את לא מוכרחה לעשות את זה. ‏-כן, אני כן.
‏אני לא רוצה שתלכי לבדך. ‏-מה עם קודי ובית הקפה?
‏קלרה תשגיח על קודי ‏וקרסון ינהל את בית הקפה.
‏לא ניעדר לזמן רב.
‏סלחו לי.
‏אני דואג לך. ‏-אל תדאג.
‏את בטוחה שאת לא צריכה שאבוא איתך?
‏אני בטוחה.
‏בואו נראה. מר קנטרל?
‏אתה מוכן לדקלם לנו ‏את שיעורי הבית שלך מאתמול, בבקשה?
‏לדקלם את שיעורי הבית? ‏-כן.
‏אני מניח ששיננת את השיעור?
‏גברת תאצ'ר מעולם ‏לא אמרה לנו לשנן שיעורים.
‏כמה מצער.
‏מעתה והלאה, כשאני מטיל עליכם מטלה,
‏אני מצפה מכולכם להיות מוכנים ‏לדקלום למחרת בבוקר.
‏זה ברור?
‏מהו "דקלום"?
‏זה אומר שאת צריכה לדעת את זה בעל פה.
‏אסור לדבר בלי רשות, איש צעיר.
‏יש לנו הרבה עבודה לעשות ‏לקראת הבחינות האזוריות.
‏נא לפתוח את המקראות בפרק שבע, ו...
‏כן, גברת וייס?
‏אני לא צריכה להיבחן. אני לא חולה.
‏זה מספיק. שקט.
‏ואסור להכניס צעצועים לכיתה שלי.
‏בראוני אינו צעצוע! תחזיר לי אותו! ‏-אחרי הלימודים.
‏ואם אראה את זה בכיתה שלי שוב,
‏תעמדי בפינה עד סוף היום.
‏זה ברור לחלוטין, גברת וייס?
‏יופי. ועכשיו, פתחו את המקראות ‏בפרק שבע והעתיקו...
‏כן, מר קנטרל?
‏שכחתי את הספר שלי.
‏אם כך, תקבל נזיפה על שהגעת לא מוכן.
‏אני מצפה ממך ליותר בעתיד, מר קנטרל.
‏אבל הוא חדש.
‏גם אתה רוצה נזיפה?
‏לא. ‏-אם כך, עשה מה שאומרים לך.
‏זה מעורר תהיות, לא? ‏-מה?
‏איך זה שגאוון נוחת על הרגליים כל הזמן.
‏הראיות נגדו היו מוצקות,
‏עד שרואה החשבון שאמור היה להעיד נגדו
‏שינה את עדותו.
‏קרו דברים מוזרים מזה בעבר.
‏זה ודאי עלה לא מעט.
‏מה שאני לא מבין הוא איך גאוון ‏השיג כזאת כמות של כסף.
‏ביל, אני יודע שיש לכם עבר משותף,
‏אבל אני צריך שתשים אותו בצד.
‏העסקים קודמים לכול.
‏מה אתה מנסה להגיד?
‏עכשיו כשהנרי גאוון חזר למשרד ראש העיר,
‏אני רוצה שתפנה אליו.
‏בסדר.
‏אם זה ישמח אותך, ‏אטהר את האווירה עם גאוון.
‏יופי. אני לא יכול להרשות לעצמי ‏שתהיו מסוכסכים.
‏ולאות תודה,
‏אוסיף בונוס קטן ונחמד למשכורת שלך השבוע.
‏שיהיה בונוס גדול.
‏אני מבטיח לך שאבדוק את העניין באופן אישי.
‏שוב תודה על שהבאת את הדבר לתשומת לבי.
‏אני תוהה לפעמים איך אתה ישן בלילה.
‏אני מבין שבאת לדבר איתי על גברת תאצ'ר.
‏לא הייתה לך זכות לפטר אותה, ‏ואתה יודע את זה.
‏הייתה לי זכות מלאה.
‏הראיות מוכיחות בבירור ‏שהיא אינה כשירה להוראה.
‏המכתב הזה אינו ראיה, הוא אישום כוזב.
‏אני מבין. כמו האישום הכוזב ‏שהביא להשעייתי מראשות העיר?
‏אני מניח שהקריטריונים שונים
‏כשהחשודה היא החברה שלך.
‏למערכת היחסים שלי עם אליזבת ‏אין שום קשר לזה.
‏אם כך, למה אתה כועס כל כך?
‏שנינו יודעים שבחברת הרכבת ‏רוצים להיפטר ממנה
‏כי היה לה האומץ לעמוד על שלה מולם.
‏היא לא עשתה דבר וזה לא מגיע לה.
‏לא, אנשים לא תמיד מקבלים ‏את המגיע להם. נכון, ג'ק?
‏היא תצטרך ללמוד את זה.
‏אליזבת יקירתי, הרגע שמעתי את החדשות.
‏אני רוצה שתדעי שאני תומכת בך לחלוטין
‏ושלבי איתך.
‏זה מתוק מאוד מצדך, רוזמרי. תודה.
‏את מורה נהדרת.
‏אני לא מאמינה שדבר כזה קרה לך.
‏גם אני לא, למען האמת. ‏-את יודעת,
‏זה קרה לי פעם כשהייתי בברודוויי.
‏נבחנתי למחזה שנקרא "היורשת",
‏והבמאי היה...
‏נועז להחריד.
‏מה עשית? ‏-סיפרתי לאשתו.
‏בזה זה נגמר, בו במקום.
‏וקיבלת את התפקיד?
‏ממש לא. ההצגה בוטלה.
‏התברר שאשתו היקרה הייתה יורשת אמיתית.
‏היא מימנה את כל ההפקה.
‏ומה קרה לבמאי?
‏שמעתי שהוא הפך למוכר סדנים.
‏סדן נפל לו על הרגל והוא איבד בוהן.
‏תקשיבי לי טוב, אליזבת.
‏מר היגינס הזקן והמגעיל הזה ‏ימכור סדנים בתוך שנה מהיום.
‏ואני מקווה שהוא יאבד כף רגל.
‏יבוא.
‏אני מקווה שאני לא מפריעה. ‏-לא, בכלל לא.
‏שמעתי על מה שקרה.
‏אסור לתת לאיש שכתב ‏את השקרים האלה לחמוק מעונש.
‏אני מסכימה איתך לחלוטין.
‏אמיץ מאוד מצדך לעמוד על שלך ולהיאבק.
‏שלום? ‏-יבוא.
‏הבית הזה הוא כמו ‏התחנה המרכזית הערב.
‏רק באנו לתת לך עוגיות לנסיעה שלך מחר.
‏תודה, זה מתחשב מאוד מצדכן.
‏המפקח הנורא הזה. ‏זה פשוט בלתי מתקבל על הדעת.
‏עלייך לעשות כל מה שיידרש ‏על מנת לטהר את שמך, יקירתי.
‏הילדים פה זקוקים לך.
‏הם בהחלט זקוקים לך. ‏-גם אני זקוקה להם.
‏אני רק רוצה להגיד שאני בת מזל ‏על שיש לי חברות כמוכן.
‏אנחנו לא סתם חברות.
‏אנחנו משפחה.
‏הנרי? ‏-ביל.
‏בוא נשתה משהו.
‏אני שותה רק עם חברים.
‏אם כך, אתה ודאי צמא מאוד.
‏מה אתה רוצה?
‏הפסקת אש, לטובת העיר.
‏חברת הרכבת פה עכשיו ‏ואנחנו צריכים לעבוד יחד.
‏לא חשבתי שאתה הטיפוס שיכרע ברך מול איש.
‏ויאט ודאי משלם לך בעין יפה.
‏אני בטוח שהוא משלם לך יותר.
‏אתה יודע, הדרך שלך ‏לנסות לרכוש חברים משונה.
‏לא אמרתי שאני רוצה שנהיה חברים.
‏אני פשוט לא רוצה לריב יותר, הנרי.
‏אני מניח שיהיה זה לטובתנו ההדדית
‏אם נתעלם מחילוקי הדעות שלנו.
‏כן, נכון.
‏לעת עתה, לפחות.
‏- בית הקפה של אביגייל פתוח -
‏- בית הקפה של אביגייל סגור -
‏מה הבעיה? ‏-אני שונא חשבון.
‏גם אני מעולם לא השתגעתי על זה.
‏מה אתה מתרגל? ‏-כפולות של תשע.
‏מר סטונמן אומר שאנחנו ‏צריכים לזכור את הכול עד מחר.
‏אלמד אותך תכסיס קטן שאימא שלי לימדה אותי.
‏תפתח את האצבעות, ככה.
‏מהו התרגיל הראשון שלך? ‏-ארבע כפול תשע.
‏טוב. תכניס את האצבע הרביעית ‏מתחת לכף היד, ככה.
‏כמה אצבעות יש משמאל?
‏שלוש.
‏וכמה אצבעות יש מימין?
‏שש. ‏-תחבר את הספרות.
‏שלוש, שש... 36!
‏נכון מאוד.
‏נסה עוד תרגיל. ‏-תשע כפול שתיים.
‏אחת, שמונה... 18.
‏קודי.
‏תקשיב למה שקלרה אומרת ‏ותתפלל לפני שאתה הולך לישון.
‏ואל תשכח להאכיל את דאשר.
‏אני מבטיח. ‏-אני אתגעגע אליך.
‏גם אני.
‏מוכנה? ‏-כן.
‏מתי תחזרי לבית הספר, גברת תאצ'ר?
‏בהקדם האפשרי.
‏מר סטונמן מרושע.
‏אני בטוחה שהוא אינו גרוע כפי שנדמה לך.
‏כן, הוא כן.
‏למה את מוכרחה לנסוע בכלל?
‏מישהו אמר משהו שיקרי עליי, ‏ואני צריכה לשכנע אותו לחזור בו.
‏כמו שיעור האזרחות שלנו בשבוע שעבר. ‏אתה זוכר?
‏"דברים רעים קורים ‏כשאנשים טובים לא עושים דבר."
‏בדיוק. ובכוונתי לעשות משהו.
‏אליזבת.
‏תני לי. ‏-תודה.
‏תני לי. ‏-לא, לא. אני בסדר.
‏אני רק מנסה להיות נחמד. ‏-כפי שאתה נחמד אל הנרי גאוון?
‏על מה את מדברת?
‏ראיתי אתכם לוחצים ידיים אתמול, ‏כאילו שכלום לא קרה.
‏איך אתה יכול להיות מנומס אליו ‏אחרי כל מה שהוא עשה לאליזבת?
‏יש לי סיבות. ‏-אני מקווה מאוד.
‏אני עדיין חושב שאני צריך לבוא איתך.
‏אני אסתדר.
‏אהיה פה כשתחזרי.
‏זה מה שמקל עליי.
‏להתראות.
‏- יוניון סיטי, תחנת משטרה -
‏אנחנו צריכים הצבה מחודשת של שוטרים ‏בכל העמדות הצפוניות.
‏חמש מחלקות לכל הפחות, שיגיעו ‏עד פורט וינסטון אם זה מה שיידרש.
‏גורדון הארווי.
‏טוב לראות אותך. ‏-גם אותך.
‏מה מביא אותך לכאן? ‏-העברת אסירים.
‏תגיד, מה שמעת מהטריטוריות הצפוניות?
‏שום דבר טוב. הבחורים שלנו ‏מנהלים מאבק קשה מאוד.
‏אני מניח שאראה זאת במו עיניי בתוך זמן קצר.
‏קולינס העביר אותך לשם?
‏הוא מחפש מתנדבים. הוא צריך כמה שיותר.
‏איבדנו יחידה במארב בשבוע שעבר.
‏משתוללת שם מלחמה כוללת.
‏טוב, בהצלחה. ‏-תודה. אני אזדקק לזה.
‏המפקד. ‏-ג'ק.
‏שמעתי שהמצב בצפון אינו טוב.
‏זה בלשון המעטה.
‏למען האמת, הם במיעוט של שניים לאחד.
‏הם עושים כמיטב יכולתם, ‏אבל המצב שם הוא כמו בעונת הציד,
‏וכנופיות הפושעים האלה ‏מאורגנות יותר מאיתנו,
‏והן מתפשטות מהר יותר מעשבים שוטים.
‏יש חדש בנוגע לרב-טוראי בורק?
‏הוא איבד כמה אנשים במלחמת טריטוריה,
‏ואם ושני בניה נקלעו לחילופי האש.
‏למרבה הצער, דאג לא הצליח להציל את כולם.
‏אני מצטער לשמוע.
‏הייתי מעדיף שיהיה לדאג ניסיון ‏כפי שיש לו אומץ.
‏עבודה יפה בנוגע לאחים טייט.
‏- קייפ פולרטון, ועד בתי הספר -
‏בוקר טוב.
‏אני מתנצל על ההמתנה, גברת... ‏-תאצ'ר.
‏חשבתי שתזכור אותי.
‏כמובן.
‏איך ב...?
‏סליחה, ברח לי השם. ‏-הופ ואלי.
‏קראו לה אז "קול ואלי". ‏-ובכן...
‏במה אוכל לעזור לך, גברת תאצ'ר?
‏אתה יכול לחזור בך ממה שכתבת במכתב הזה.
‏ואני קיוויתי שזה ביקור חברתי.
‏אתה יודע בדיוק כמוני שמה שכתבת אינו נכון.
‏מעולם לא הצעתי לך שוחד. ‏-אני לא זוכר את זה ככה.
‏אם כך, הרשה לי לרענן את זיכרונך.
‏דחיתי את החיזורים שלך, ‏והחלטת להכפיש את שמי.
‏זה לא מה שקרה. ‏-כן, זה כן.
‏ואני דורשת שתחזור בך ותגיד את האמת.
‏את דורשת?
‏אין לך זכות לדרוש דבר.
‏יעניין אותי לשמוע
‏מה לממונים עליך יש להגיד על זה.
‏ולמי את חושבת שהם יאמינו?
‏למורה מעיירה קטנה עם רבב בתיק האישי,
‏או לאדם בעל הכישורים והמוניטין שיש לי?
‏זו המילה שלך נגד שלי.
‏אני מתנצלת אם הייתי תקיפה מדי.
‏אני מקבל את ההתנצלות שלך.
‏ועכשיו, אם תסלחי לי... ‏-אתה לא מבין?
‏פוטרתי מעבודתי בגלל מה שכתבת.
‏ההוראה היא כל עולמי.
‏אני מבין עכשיו.
‏לאור זאת, אני...
‏אני עשוי לשקול את החלטתי בשנית.
‏תודה, מר היגינס.
‏אם תשקלי מחדש את רגשותייך כלפיי,
‏אולי אמצא דרך להעלים את המכתב הזה.
‏אני פשוט מרחמת עליך.
‏ואני מרחם עלייך.
‏ההפסקה נגמרה.
‏שבו. כולם לשבת מיד.
‏מר לוסון, די עם הפסנתר.
‏אמרתי...
‏אמרתי "די"!
‏שבו מיד.
‏כיוון שאתם נחושים כל כך לבזבז זמן,
‏לא יהיו יותר הפסקות עד סוף השבוע.
‏זה ברור? ‏-כן, מר סטונמן.
‏ומר קנטרל,
‏למה לא הגשת את שיעורי הבית?
‏גברת תאצ'ר אמרה שאם לא הצלחתי לסיים לקרוא,
‏אני לא מוכרח לענות על שאלות הבנת הנקרא.
‏גברת תאצ'ר כבר אינה המורה שלך.
‏אבל אני לא יכול לקרוא בלי עזרה.
‏אם כך, תקבל ציון נכשל על המטלה הזו,
‏ותישאר פה אחרי הלימודים.
‏לפני שנתחיל,
‏אני רוצה שכולכם תוציאו את המחברות שלכם
‏ותכתבו חיבור על חשיבות שיעורי הבית.
‏וגברת מונטגומרי, אני מצפה ממך ‏להחזיק את העיפרון שלך כראוי.
‏זה שלי...!
‏אתה תעמוד בפינה עד סוף היום.
‏לך.
‏ואלא אם אתם רוצים להצטרף אליו,
‏אני מציע לכם להפסיק להשתובב ולחזור לעבודה.
‏לא ניתן לו לעשות את זה.
‏אבל הוא צודק, אביגייל. איש לא יאמין לי.
‏הם יאמינו למפקח היגינס.
‏מה אם את אינך היחידה?
‏מה אם יש עוד מישהי שחוששת להתלונן, ‏כפי שקרה לך?
‏אבל היא כבר הייתה אומרת משהו, לא?
‏את לא אמרת. ‏-הייתי נבוכה.
‏לא רציתי לספר על זה לאנשים.
‏זו לא יכולה להיות ‏הפעם הראשונה שהוא עשה את זה.
‏הייתה מישהי.
‏היא ניגשה איתי לבחינות ההסמכה להוראה.
‏פרנסין פסלר.
‏את יודעת איך ליצור איתה קשר?
‏התכתבנו במשך זמן מה כשרק עברתי להופ ואלי.
‏היא מלמדת פה, בקייפ פולרטון.
‏פרנסין יפה מאוד.
‏תמיד חשבתי שהיגינס שם עליה עין.
‏ואני חושבת שאת צריכה לבקר אותה.
‏תראה את האיש הזה.
‏עם העיפרון האדום המגעיל שלו, בודק עבודות.
‏טוב, הוא המורה החדש.
‏טוב, חבל מאוד בעיניי שהוא ‏גזל מאליזבת את העבודה שלה.
‏הוא לא אשם. גאוון העסיק אותו.
‏אל תגן עליו, לי קולטר.
‏מה שקרה לאליזבת הוא תועבה.
‏ואם זה לא מספיק,
‏שמעתי שהוא עושה עבודה איומה.
‏אני שמעתי אנשים אומרים ‏שהוא עושה עבודה טובה.
‏טוב, ה"אנשים" האלה ‏לא יודעים על מה הם מדברים.
‏מותק, אני מבין שאליזבת היא חברה שלך...
‏היא חברה גם שלך. חברה טובה מאוד.
‏כן. כן, נכון, את צודקת, אבל זה לא ענייני.
‏כל מה שקורה בעיר הזו הוא ענייני.
‏חששתי שתגידי את זה. ‏-למעשה,
‏נראה לי שאגש לשם ‏ואגיד לאיש הזה מה דעתי עליו.
‏אני מעדיף מאוד שפשוט תשבי...
‏והיא יוצאת לדרך.
‏מר סטונמן.
‏יש לי משהו להגיד לך.
‏אני מקשיב.
‏הילדים בעיר הזו עשו דרך ארוכה
‏בזכות אליזבת תאצ'ר.
‏היא הפכה אותם
‏מפרחחים דביקים ובלתי מתורבתים ל...
‏ובכן, לאנשים קטנים, שמדי פעם
‏חברתם דווקא נסבלת למדי.
‏אבל מאז שאתה הגעת, ‏הם נעשו חמוצים ואומללים ביותר.
‏טוב, אם אתה חושב שתוכל לגרום להם ללמוד
‏בכך שתהיה קשוח ורשע, ‏אני חושבת שאתה טועה טעות חמורה.
‏לא נראה לי שקלטתי את שמך.
‏רוזמרי קולטר. ‏-קולטר.
‏לא זכור לי תלמיד בשם הזה בכיתה שלי.
‏האמת שאין לי תלמיד בכיתה.
‏טוב, כשיהיה לך,
‏נוכל לדבר.
‏ערב טוב.
‏את לא עובדת עדיין, נכון?
‏האנטומיה המעשית של סקינר.
‏אישה שלומדת אנטומיה? הנה רעיון מודרני.
‏אפשר? ‏-כמובן.
‏האמת שרציתי להיות רופאה,
‏אבל אין הרבה בתי ספר לרפואה שמקבלים נשים.
‏והחלטת להיות אחות במקום זאת? ‏-זה תורשתי.
‏אימא שלי הייתה אחות.
‏ומה הביא אותך מערבה?
‏הייתי מאורסת. זה לא הסתדר.
‏אני בטוח שלא חסרה לך חברה גברית.
‏אני עסוקה מאוד במרפאה ‏ואין לי הרבה זמן לשום דבר אחר.
‏רק עבודה ובלי שעשועים?
‏מה איתך?
‏שמעתי שעובדי הרכבות ידועים לשמצה
‏כגברים שיש להם אישה בכל עיר.
‏דברים שאנשים אומרים.
‏אולי את ואני נצליח למצוא ‏מעט זמן פנוי לבילוי משותף.
‏נעשה מאוחר. אני צריכה ללכת.
‏אלווה אותך החוצה. ‏-באמת שאין צורך.
‏אני רק רוצה לוודא שתגיעי הביתה בשלום.
‏אני אהיה בסדר.
‏אני רק מנסה להיות ג'נטלמן.
‏אני לא בטוחה שזה מצליח לך.
‏יש פה בעיה?
‏רק הצעתי ללוות את הגברת הצעירה הביתה,
‏לא שזה עניינך. ‏-האמת שזה כן ענייני.
‏כי אני מלווה אותה הביתה.
‏כן. נכון.
‏התכוונתי להגיד לך.
‏טוב, אל תיתנו לי להפריע.
‏עשית טעות חמורה מאוד עכשיו.
‏גם אתה.
‏אני... ‏-בבקשה.
‏אליזבת, כמה טוב לראות אותך. ‏-מזמן לא התראנו.
‏בפעם האחרונה שכתבת לי, אמרת שאת בהופ ואלי.
‏ואת אמרת שאת מלמדת פה, בקייפ פולרטון.
‏לא יכולתי לבקש חיים טובים יותר.
‏אני אוהבת מאוד את התלמידים שלי. ‏-אני מבינה אותך.
‏אבל נראה שיש בעיה.
‏קרה משהו, מזמן.
‏את זוכרת את המפקח תומס היגינס?
‏כמובן.
‏הוא האשים אותי בדברים שאינם נכונים,
‏אבל פוטרתי ממשרת ההוראה שלי בגללם.
‏למה הוא עשה דבר כזה?
‏דחיתי את החיזורים שלו. ‏-הוא חיזר אחרייך?
‏לא קל לי לדבר על זה.
‏פשוט חשבתי שאם קרה לך משהו,
‏או אם הוא התנהג באופן פסול כל שהוא... ‏-הוא לא.
‏למעשה, אני מכבדת את מר היגינס מאוד.
‏את לא צריכה.
‏הוא אינו מה שהוא נראה. ‏-זו דעתך.
‏פרנסין, אם את מסתירה את האמת ‏כי את חוששת מפיטורין...
‏אני לא מסתירה דבר.
‏אני לא יודעת במה מדובר פה,
‏אבל העניין הזה מציב אותי בעמדה לא נוחה.
‏אם את רומזת שהיושרה המוסרית שלי ‏נמוכה כל כך
‏שאני מסוגלת להחליף טובות... ‏-לא, לא התכוונתי לרמוז דבר.
‏אני שמחה לשמוע.
‏אני מצטערת שאני לא יכולה לעזור לך, ‏אליזבת, אבל אני מוכרחה ללכת.
‏לא. פרנסין, בבקשה.
‏אני עדיין לא מאמינה שהחברה שלך ‏הכחישה שמשהו קרה.
‏גרוע מזה. היא אפילו כעסה ששאלתי.
‏היא פשוט מפוחדת, אביגייל.
‏למען האמת, אני לא יכולה להאשים אותה.
‏היא פוחדת שהיגינס יגרום גם לפיטוריה.
‏את רוצה שאני אדבר איתה? ‏-לא. תודה, אבל בבקשה אל תעשי זאת.
‏אם היא מפחדת ממנו, זה רק יקשה את המצב,
‏ומי יודע מה היא תגיד אז?
‏אני לא יודעת מה לעשות.
‏מה אם פרנסין הייתה הסיכוי האחרון שלי? ‏-אנחנו נמצא פתרון, אני מבטיחה.
‏ההוראה היא החיים שלי.
‏אני לא יודעת מה אעשה אם ייקחו אותה ממני.
‏מוכרחות להיות אחרות, חוץ מפרנסין.
‏כמה נשים ניגשו איתך לבחינות ההסמכה להוראה?
‏תריסר לפחות.
‏נתחיל מהן. ‏-מה זאת אומרת?
‏כשנגיע הביתה, תכתבי מכתב לכל אישה
‏שהיה לה קשר כל שהוא לתומס היגינס.
‏כולן מפחדות ממנו עד מוות. ‏-לא נדע אם לא ננסה.
‏אליזבת, את מוכרחה להילחם ‏על מה שאת רוצה בחיים האלה,
‏את יודעת את זה. עשית זאת בעבר.
‏זה לא קל. ‏-אני יודעת.
‏אבל החדשות הטובות הן ‏שאת לא צריכה להילחם לבדך.
‏אתה ודאי אבא של פיליפ.
‏שיין קנטרל. נעים מאוד. ‏-נעים להכיר.
‏אני מקווה שהכול בסדר.
‏פיליפ לא צריך להישאר ‏אחרי הלימודים בדרך כלל.
‏כן.
‏אולי מוטב ש... בבקשה.
‏אני לא רוצה להישמע קשוח, מר קנטרל,
‏אבל נראה לי שפיליפ לא שייך לפה.
‏סליחה?
‏הוא מפגר בקריאה, ‏קשה לו לשנן את השיעורים שלו.
‏הוא לא מצליח לעמוד בקצב ‏של שאר הילדים בגילו.
‏אני חושש שהוא פשוט אטי.
‏תן לו זמן. הוא ידביק את האחרים.
‏פיליפ לא יקבל ציון טוב בבחינה האזורית,
‏וזה יוריד את הממוצע הבית ספרי.
‏אני לא יכול להרשות לזה לקרות.
‏אתה אומר שהוא כבר אינו רצוי בבית הספר?
‏אל תאשים את הילד.
‏יש ילדים שפשוט לא נולדים עם יכולת אקדמית.
‏עדיף לפיליפ בהרבה אם ילמד מקצוע יום אחד,
‏מאשר שיבזבז את זמנו בבית הספר.
‏אולי זה רק מפני שהוא צעיר,
‏והוא לא רכש השכלה רשמית רבה.
‏לעולם לא קל לסלק תלמיד ‏מבית הספר, מר קנטרל,
‏אבל לפעמים, זה לטובת כולם.
‏לסלק אותו?
‏אני לא מבין איך סילוק פיליפ ‏מבית הספר יהיה לטובתו.
‏בבקשה, מר קנטרל, אל תקשה את זה עוד יותר.
‏בן?
‏בוא נלך.
‏פיליפ.
‏- המשטרה הרכובה הצפון-מערבית, סניף אזורי -
‏מתי חזרת?
‏מאוחר אתמול בלילה. ‏-הכול בסדר?
‏לא ממש. ‏-ספר לי.
‏הטריטוריות הצפוניות. ‏הבחורים שלנו חוטפים שם כהוגן.
‏ואתה חושב שאתה צריך להיות שם.
‏אני יודע שאני יכול לעזור. ‏הם צריכים אנשים מנוסים.
‏צריך שוטרים רכובים כמוך בכל מקום, ‏ג'ק, כולל הופ ואלי.
‏אני אוהב את המקום הזה,
‏ואני אוהב את אליזבת. ‏-אבל?
‏אבל אני צריך להיות שם ‏ולנהל את המאבק הצודק.
‏הייתי שוטר רכוב, ‏ואני מאמין שתמיד אהיה בלבי,
‏ולכן אני מבין את חובת התפקיד,
‏אבל אני גם מבין שכל אדם ‏צריך למלא אותה בעצמו.
‏יש חדשות על שני אלה? ‏-רק רעות.
‏רואה החשבון, איי-ג'יי פוסטר, ‏נעלם כאילו שבלעה אותו האדמה.
‏שבוע אחרי ששינה את עדותו? ‏איזה צירוף מקרים.
‏רציתי לנסות לדבר איתו בהיגיון,
‏אבל הוא איננו עכשיו.
‏ופירוש הדבר שכל הראיות נגד גאוון גם אינן.
‏אני לא מוותר על זה, ג'ק.
‏אם אני צודק, לוויאט היה קשר ‏לשינוי הגרסה של פוסטר.
‏הוא היחידי שיש לו די כסף והשפעה בשביל זה.
‏גברת תאצ'ר!
‏פיליפ!
‏בוקר טוב.
‏בוקר טוב, מר קנטרל. ‏אתה לא אמור להיות בדרך לבית הספר?
‏מר סטונמן אמר שאני מסולק מבית הספר.
‏מה? ‏-הוא אמר שפיליפ אטי,
‏ושהוא אינו חכם מספיק ‏כדי לרכוש השכלה אמיתית.
‏לא, זה לא נכון בכלל.
‏כל ילד שונה מחברו, כל ילד לומד אחרת.
‏אני רוצה לחזור לבית הספר ‏ולהיות עם החברים שלי,
‏אבל לא עם מר סטונמן.
‏אני יודעת, מותק, והלוואי ‏שהיה משהו שהייתי יכולה לעשות.
‏אנחנו יודעים שאת לא אשמה.
‏בוא, בן. גברת בריימן ‏תשגיח עליך בזמן שאהיה בעבודה.
‏אליזבת.
‏חשבתי שאמצא אותך פה.
‏את בסדר?
‏אני יודעת בלבי שאלוהים ‏רצה שאהיה מורה, ג'ק.
‏זו מי שאני בנשמתי.
‏זו הסיבה לקיומי.
‏אני יודע.
‏מר סטונמן.
‏-כן?
‏אם תוכל להקדיש לי רק רגע מזמנך...
‏באיזה עניין? ‏-פיליפ קנטרל.
‏מקומו אינו בכיתה.
‏אם רק תעבוד איתו...
‏הוא לא מסוגל לעמוד בקצב של שאר התלמידים.
‏מגיע לו לרכוש השכלה.
‏למה הילד המסוים הזה מיוחד כל כך בעבורך?
‏כולם מיוחדים בעבורי!
‏ואם רק תקדיש את הזמן כדי להכיר אותם ‏כפי שאני מכירה אותם...
‏פינקת אותם, גברת תאצ'ר.
‏לא נעים לי לדבר בבוטות, ‏אבל הם חבורה של עצלנים.
‏הם אינם ממושמעים כלל. ‏-אתה טועה.
‏והפתרון אינו לסלק אותם מבית הספר.
‏אני מלמד את התלמידים שלי בדרך מסוימת. ‏אין יוצאים מן הכלל.
‏צריכים להיות.
‏ואני לא מדברת רק על פיליפ. ‏מה בנוגע לאמילי?
‏לא משנה איך היא מחזיקה את העיפרון,
‏צריך לעודד אותה לכתוב.
‏ואתה לא יכול למנוע את ההפסקה ‏מילד כמו רוברט.
‏ברור שהוא לא יתנהג יפה.
‏הוא צריך לצאת החוצה ולפרוק מרץ בריצה.
‏וטימי, הוא רק מתחיל להיפתח,
‏והפסנתר עוזר לו מאוד.
‏גברת תאצ'ר, ‏אני מלמד זה 15 שנים, בהצלחה רבה.
‏ציוני המבחנים הם הוכחה לזה.
‏יש דרכים טובות יותר להגיע אליהם.
‏היורשה לי להזכיר לך ‏שאת כבר אינך המורה שלהם?
‏לא, אני מבינה את זה,
‏אבל אני לא מדברת עליי, אני מדברת עליהם,
‏ואכפת לי ממה שיקרה לכל אחד ואחד מהם.
‏האמת שאת מדברת רק על עצמך.
‏את זו שהוגדרה כבלתי כשירה להוראה.
‏ואם תסלחי לי, אני צריך להכין שיעור עכשיו.
‏זה המכתב האחרון.
‏כתבתי לכל אישה שאני מכירה
‏שהיגינס הציע לה משרת הוראה.
‏מישהי תיחשף. מישהי מוכרחה לעשות זאת.
‏ומה אם אף אחת לא תעשה זאת? ‏-תכתבי עוד מכתבים.
‏כמה שיידרש.
‏אני רק מקווה שאוכל ‏להרשות לעצמי כל כך הרבה בולים.
‏משהו מטריד אותך.
‏אני רואה עליך.
‏היו במטה דיבורים רבים על מה שקורה בצפון.
‏אתה דואג לדאג.
‏אני דואג לכל האנשים שנלחמים שם.
‏אני מתפללת למענם מדי לילה. ‏-גם אני.
‏אבל ממה ששמעתי, ‏אני לא בטוח שהתפילות יספיקו.
‏מה עוד אפשר לעשות?
‏זה בדיוק העניין.
‏מה יש?
‏אני צריך לצאת לסיור.
‏נתראה בערב.
‏אתה צריך עזרה? ‏-למה לא?
‏עוד לא הכרנו.
‏אני ג'ק תורנטון. ‏-קרסון שפרד.
‏שמעתי שאתה עובד אצל אביגייל.
‏כן, היא הואילה בטובה לתת לי עבודה.
‏לא עבדת בחברת הרכבת קודם?
‏אני הולך לאן שהחיים לוקחים אותי.
‏והחיים לוקחים אותך ‏לעבודה במטבח של אביגייל?
‏אני לא מחלק את הקלפים, ‏אני רק משחק באלה שקיבלתי.
‏טוב, זו דרך טובה להסתכל על זה.
‏החיים לא מסתדרים כפי שחושבים לפעמים.
‏אני מבין אותך.
‏פתחו את בחינות התרגול והתחילו עכשיו.
‏אפשר להשתמש במחק שלך?
‏אסור לדבר.
‏- בחינת תרגול -
‏ככה לא מחזיקים עיפרון.
‏אבל אני לא יכולה להחזיק אותו בדרך השנייה.
‏תפסיק לעשות את זה.
‏מה צריך לעשות כדי שתלמדי?
‏תעזוב אותה!
‏מי אמר את זה?
‏אני.
‏גברת תאצ'ר אומרת שדברים רעים קורים ‏אם אנשים טובים לא עושים כלום.
‏ואתה עושה לאמילי דבר רע.
‏שב מיד. ‏-לא.
‏לא אתן לך לעשות לה את זה יותר.
‏בואי, אמילי.
‏תחזרו למקומות שלכם.
‏תחזרו למקומות שלכם מיד. ‏תחזרו למקומות שלכם.
‏אתם תחזרו הנה מיד ותשבו!
‏שבו!
‏יש עבודה לעשות!
‏אמרתי לכם לשבת מיד!
‏ילדים!
‏אנחנו לא חוזרים לשם. ‏-לא כל עוד מר סטונמן הוא המורה שלנו.
‏כבר לא כיף בבית הספר. ‏-כן.
‏הוא מרושע אלינו. ‏-כן.
‏טוב, הקשיבו לי, כולם. בבקשה.
‏אני יודעת שזה שינוי גדול מאוד בעבורכם,
‏והשינוי עלול להיות מפחיד,
‏אבל אתם לא יכולים להישאר בבית כל היום ‏ולא ללכת לבית הספר.
‏חינוך הוא דבר חשוב.
‏ובין אם תרצו ובין אם לא, ‏מר סטונמן הוא המורה שלכם.
‏אבל אנחנו רוצים שאת תהיי המורה שלנו. ‏-אני יודעת.
‏גם אני רוצה בזה, אבל אני לא יכולה להיות,
‏לא כרגע, לפחות. ‏-אם כך, מתי?
‏אני מקווה שבקרוב.
‏ועד אז, אני צריכה שתתייחסו ‏למר סטונמן בכבוד רב.
‏אבל הוא לא מלמד כמוך. ‏-נעשה עסקה.
‏אם תמשיכו ללכת לבית הספר,
‏אעזור לכם להתכונן לבחינות אחרי הלימודים.
‏גם פיליפ יכול לבוא, ‏אפילו שהוא כבר לא לומד בבית הספר?
‏זה רעיון נהדר, קודי. ‏ברור שפיליפ יכול לבוא.
‏אבל עדיין נצטרך לראות את מר סטונמן כל יום.
‏כן, נכון.
‏ואני צריכה שתתנהגו למופת.
‏הוא אפילו לא מרשה לי לנגן בפסנתר.
‏אולי נערוך רסיטל בשבוע הבא, ‏ותוכל לנגן בפסנתר לכולם.
‏מוזיקה היא לתינוקות.
‏מר אייברי מנגן בגיטרה.
‏יש לך בעיה עם זה?
‏לא, אדוני.
‏אולי מר אייברי ‏ירצה לנגן בגיטרה ברסיטל שלנו.
‏כן. ‏-בבקשה?
‏בבקשה?
‏הכול בשביל גברת תאצ'ר.
‏טימי. מה קרה?
‏חשבתי שהרסיטל ישמח אותך.
‏מעולם לא ניגנתי מול אנשים.
‏זה בסדר. כולם סובלים מפחד במה.
‏לא נראה לי שאני מסוגל.
‏מה אם אלווה אותך בשירה? זה ישפר את המצב?
‏טוב. אם כך, נתראה מחר אחרי הלימודים.
‏אני לא יכול לחכות! ‏-אני כבר ממש רוצה שיגיע מחר אחרי הלימודים!
‏יום הולדת שמח, מותק.
‏מר טרבוי אמר שאוכל להשתמש במסבאה ‏אחרי הלימודים לתגבור של הילדים.
‏אני יכולה לעזור לפיליפ. ‏אני יכולה לעזור לכולם.
‏מה שעשית למען הילדים פה הוא דבר מיוחד.
‏יש להם מזל שיש להם ‏מישהי כמוך בחייהם, אליזבת.
‏זה לא אותו הדבר ‏כמו ללמד כיתה, אבל זה משהו.
‏כמה מכתבים כתבת? ‏-עשרים וחמישה.
‏אני רק מקווה שיש עוד מישהי
‏שיהיה לה האומץ להגיד את האמת ‏על תומס היגינס.
‏תהיה מישהי.
‏איש לא יכול למנוע ממך ‏לעשות את מה שנועדת לעשות.
‏לא גאוון, לא ויאט ולא היגינס.
‏ג'ק.
‏מה העניין?
‏הגיע מברק ממטה המשטרה הרכובה.
‏אני מצטער, ג'ק.
‏ג'ק, מה קרה?
‏מדובר בדאג.
‏הוא נהרג בעת מילוי תפקידו.
‏תרגום כתוביות: ענת שפירא